Ο **Σκοτ Ουίλιαμ Μπρουκς** (γεννήθηκε στις 31 Ιουλίου 1965) είναι Αμερικανός επαγγελματίας προπονητής καλαθοσφαίρισης και πρώην παίκτης, ο οποίος είναι ο κορυφαίος βοηθός προπονητή για τους Πόρτλαντ Μπλέιζερς του ΝΒΑ. Έπαιξε ως πόιντ γκαρντ στο Κολέγιο Σαν Γιοάκιν Ντέλτα και στο Χριστιανικό Πανεπιστήμιο του Τέξας πριν παίξει τα τελευταία δύο χρόνια του στο Πανεπιστήμιο της Καλιφόρνια, στο Ερβάιν.  Εισήχθη στο Πάνθεον του UCI το 2001.

Πρώιμη ζωή και κολέγιο
----------------------

Γεννημένος στο Φρεντς Καμπ της Καλιφόρνιας στις 31 Ιουλίου 1965, ο Μπρουκς αποφοίτησε από το Λύκειο Ιστ Γιούνιον στη Μαντέκα της Καλιφόρνιας το 1983.  Ως πρωτοετής, έπαιξε κολεγιακό μπάσκετ στο Χριστιανικό Πανεπιστήμιο του Τέξας για μία χρονιά και στη συνέχεια μεταγράφηκε για το δεύτερο έτος στο Κολέγιο Σαν Γιοακίν Ντέλτα στο Στόκτον της Καλιφόρνιας, περίπου 10 μίλια από το σπίτι των γονιών του στο Λάθροπ της Καλιφόρνιας. Ένα από τα κυριότερα σημεία της χρονιάς του στο TCU ήταν ότι τού ανατέθηκε το καθήκον να «πατήσει μπροστά» τον Ακίμ Ολάζουον. Αφού του προσφέρθηκε μόνο μία θέση στο κοντινό Πανεπιστήμιο του Ειρηνικού, αρνήθηκε αυτή την προσφορά και πέρασε τα επόμενα δύο χρόνια στο Πανεπιστήμιο της Καλιφόρνιας, στο Έρβαϊν.  Στην ανώτερη χρονιά του στο UCI, είχε μέσο όρο 23,8 πόντους και είχε ευστοχία 43,2% στα τρίποντα.  Τη νύχτα που άνοιξε το Μπρεν Ιβέντς Σέντερ στο Πανεπιστήμιο της Καλιφόρνιας στο Έρβαϊν στις 8 Ιανουαρίου 1987, ο Μπρουκς σημείωσε 43 πόντους καθώς το UCI νίκησε το Γιούτα Στέιτ, με 118–96. Πέτυχε 41 πόντους σε μία νίκη με 90-79 στο Πανεπιστήμιο του Ειρηνικού αργότερα εκείνη την αγωνιστική περίοδο για να ισοφαρίσει το υψηλό σκοραρίσματος στο Σπανός Σέντερ.   Ο Μπρουκς εισήχθη στο Πάνθεον του Πανεπιστημίου της Καλιφόρνιας στο Έρβαϊν το 2001 και αποσύρθηκε η εμφάνισή του με τον αριθμό 12 στις 30 Νοεμβρίου 2019

Επαγγελματική σταδιοδρομία
--------------------------

### Ενεργός δράση και πρώιμη προπονητική πορεία

Αφού δεν επιλέχτηκε στο ντραφτ του 1987 του NBA, ο Μπρουκς έκανε την πρώτη επαγγελματική εμφάνισή του με τους Όλμπανι Πάτρουνς του CBA υπό τον προπονητή Μπιλ Μάσελμαν. Ο Μπρουκς συμπεριλήφθηκε στην ομάδα των νεοφώτιστων του CBA το 1988 και ήταν μέλος της καλύτερης ομάδας του CBA και παίκτης του Όλμπανι την ίδια αγωνιστική περίοδο. Αργότερα, έπαιξε για τους Φρέσνο Φλέιμς του World Basketball League. 

Ο Μπρουκς έπαιξε 10 χρονιές (1988–1998) στο ΝΒΑ, εμφανιζόμενος ως μέλος των Φιλαδέλφεια 76ερς, Μινεσότα Τίμπεργουλβς, Χιούστον Ρόκετς, Ντάλας Μάβερικς, Νιου Γιορκς Νικς και Κλίβελαντ Καβαλίερς και ήταν μέλος της ομάδας πρωταθλητών ΝΒΑ του Χιούστον του 1994. Το 1995, ανταλλάχθηκε στους Μάβερικς για τον Μόρλον Ουάιλι και μία επιλογή δευτέρου γύρου στη μοναδική συμφωνία της αγωνιστικής περιόδου.  Ο Μπρουκς υπέγραψε με τους Λος Άντζελες Κλίπερς πριν από την περίοδο 1998-99, αλλά έμεινε εκτός λόγω τραυματισμού στο δεξί γόνατο.  Οι Κλίπερς αποδέσμευσαν τον Μπρουκς στις 19 Φεβρουαρίου 1999,  υπέγραψαν μαζί του εκ νέου, στη συνέχεια τον άφησαν ελεύθερο τον Οκτώβριο του 1999, κατά τη διάρκεια της προετοιμασίας της αγωνιστικής περιόδου 1999–2000.

Προπονητική πορεία
------------------

Ο Μπρουκς εντάχθηκε στους Λος Άντζελες Σταρς του ΑΒΑ την περίοδο 2000–01, όπου ήταν και παίκτης και βοηθός προπονητή. 

### Σιάτλ Σουπερσόνικς / Οκλαχόμα Σίτι Θάντερ (2007–2015)

Αφού υπηρέτησε ως βοηθός προπονητή στους Σακραμέντο Κινγκς και Ντένβερ Νάγκετς, ο Μπρουκς ορίστκηε βοηθός του Πι.Τζέι Καρλέσιμο στους Σιάτλ Σούπερσόνικς πριν από την περίοδο 2007–08 και ακολούθησε την ομάδα στην Οκλαχόμα Σίτι ως Θάντερ μετά από εκείνη την χρονιά. Όταν ο Καρλέσιμο απολύθηκε στις 22 Νοεμβρίου 2008, ο Μπρουκς ορίστηκε προσωρινός προπονητής για το υπόλοιπο της αγωνιστικής περιόδου.  Στις 22 Απριλίου 2009, οι Θάντερ τον ονόμασαν ως τον 15ο προπονητή στην ιστορία των Σονικς/Θάντερ.

Ο Μπρουκς έκανε ένα από τα καλύτερα ξεκινήματα για έναν πρωτάρη προπονητή στην πρόσφατη ιστορία του ΝΒΑ. Οδήγησε τους Θάντερ στα πλέι οφ στις πρώτες πέντε πλήρεις χρονιές του με την ομάδα. Ονομάστηκε ως ο προπονητής της χρονιάς στο ΝΒΑ την περίοδο 2009–10 αφού οδήγησε τους Θάντερ σε μία χρονιά με 50 νίκες και την όγδοη θέση στη Δυτική Περιφέρεια στην κανονική περίοδο για τα πλέι οφ, με μία αύξηση 28 νικών σε σχέση με την προηγούμενη χρονιά. Στις 11 Φεβρουαρίου 2012, ο Μπρουκς ονομάστηκε προπονητής Ολ Σταρ της Δυτικής Περιφέρειας για τον αγώνα Ολ Σταρ του NBA του 2012 στο Ορλάντο της Φλόριντας. Στη συντομευμένη αγωνιστική περίοδο 66 αγώνων 2011–12, οδήγησε τους Θάντερ στους τελικούς του ΝΒΑ, όπου τελικά έχασαν από τους Πρωταθλητές του ΝΒΑ του 2012, τους Μαϊάμι Χιτ. Στην περίοδο αδράνειας του 2012, οι Θάντερ υπέγραψαν με τον Μπρουκς πολυετές συμβόλαιο προπονητή, σύμφωνα με πληροφορίες αξίας περίπου 18 εκατομμυρίων δολαρίων. 

Στις 29 Ιανουαρίου 2014, ο Μπρουκς ονομάστηκε προπονητής Ολ Σταρ της Δυτικής Περιφέρειας για τον αγώνα Ολ Σταρ του NBA του 2014 στη Νέα Ορλεάνη. 

Στις 22 Απριλίου 2015, ο Μπρουκς απολύθηκε από τους Θάντερ μία εβδομάδα αφότου η ομάδα έχασε τα πλέι οφ για πρώτη φορά στις έξι πλήρεις χρονιές του ως προπονητής.  Έφυγε ως προπονητής με τις τρίτες περισσότερες νίκες στην ιστορία των Σόνικς/Θάντερ, πίσω μόνο από τον Λένι Ουίλκενς και τον Τζορτζ Καρλ .

Αναφέρθηκε από τον Άντριαν Βοϊναρόφσκι τον Μάιο ότι ο Μπρουκς δεν ήθελε να πάρει συνέντευξη για άλλες προπονητικές ευκαιρίες για την αγωνιστική περίοδο 2015-16, αντ' αυτού επιθυμούσε να κάνει ένα διάλειμμα και να επανασυνδεθεί με την οικογένειά που ζει στην Καλιφόρνια. 

### Ουάσινγκτον Ουίζαρντς (2016–2021)

 Ο Μπρουκς προπονεί τους Ουίζαρντς τον Δεκέμβριο του 2016
Στις 26 Απριλίου 2016, ο Μπρουκς προσλήφθηκε από τους Ουάσινγκτον Ουίζαρντς, και έγινε ο 24ος προπονητής στην ιστορία της ομάδας. 

Άλλαξε την νοοροπία της ομάδας κατά τη διάρκεια της περιόδου και συναντήθηκε με αρκετούς παίκτες. Στην πρώτη τους χρονιά με τον Μπρουκς στο τιμόνι, οι Ουίζαρντς έφθασαν στα πλέι οφ του ΝΒΑ, νικώντας τους Ατλάντα Χοκς στον πρώτο γύρο, πριν χάσουν σε εφτά παιχνίδια από τους Μπόστον Σέλτικς στον δεύτερο γύρο. Ενώ εισήλθαν στα πλέι οφ και την επόμενη χρονιά, η Ουάσινγκτον έχασε στον πρώτο γύρο από τους Τορόντο Ράπτορς σε έξι αγώνες και στη συνέχεια έχασε εντελώς τα πλέι οφ τις επόμενες δύο αγωνιστικές περιόδους. Στον πέμπτο χρόνο του Μπρουκς ως προπονητής, η ομάδα έφτασε στα πλέι-οφ ως ομάδα που προκρίθηκε από τα πλέι ιν, αλλά στον πρώτο γύρο έχασε από τους Φιλαδέλφεια 76ερς.

Στις 16 Ιουνίου 2021, οι Ουίζαρντς και ο Μπρουκς χώρισαν μετά τη λήξη του συμβολαίου του.  

### Πόρτλαντ Μπλέιζερς (2021–σήμερα)

Στις 2 Αυγούστου 2021, ο Μπρουκς προσλήφθηκε από τους Πόρτλαντ Μπλέιζερς ως βοηθός προπονητή του Τσόνσι Μπίλαπς .

Σημειώσεις
----------

1. ↑  NBA.com coach profile: Scott Brooks
2. ↑  «Scott Brooks basketball camp». *The Record* (Stockton, California). July 27, 2004. Αρχειοθετήθηκε από το πρωτότυπο στις 2018-08-05.. Ανακτήθηκε στις June 18, 2011.
3. ↑  Penner, Mike (January 13, 1987). «Irvine's Brooks Shows Pacific It Made a Mistake». *LA Times*.. Ανακτήθηκε στις May 27, 2012.
4. 1 2  «Scott Brooks bio». NBA. Αρχειοθετήθηκε από το πρωτότυπο στις 10 Φεβρουαρίου 2001.
5. ↑  «UC Irvine Alum Scott Brooks to Coach NBA Western All-Stars». *www.ucirvinesports.com*. February 13, 2012.. Ανακτήθηκε στις May 27, 2012.
6. ↑  Weyler, John (February 22, 1987). «Irvine's Brooks Scores 41 to Burn Pacific». *LA Times*.. Ανακτήθηκε στις May 27, 2012.
7. ↑  Rosen, Zach (1 Δεκεμβρίου 2019). «UC Irvine honors Scott Brooks, retires his number 12». *NBA.com*. Ανακτήθηκε στις 11 Δεκεμβρίου 2019.
8. ↑  Keegan, Tom (January 14, 2011). «Memory lane: Former KU basketball coach Ted Owens reminisces about faces, places over the years». *Lawrence Journal-World*.. Ανακτήθηκε στις June 18, 2011.
9. ↑  Winderman, Ira (2000). «Let's make a deal--or not». *The Sporting News*.. Ανακτήθηκε στις 2007-05-31.
10. ↑  White, Lonnie (February 16, 1999). «Anxious Times for Nesby». *Los Angeles Times*.. Ανακτήθηκε στις June 18, 2011.
11. ↑  White, Lonnie (October 29, 1999). «Popular Brooks, Smith Released». *Los Angeles Times*.. Ανακτήθηκε στις June 18, 2011.
12. ↑  Terry, Mike (December 26, 2000). «Reborn ABA begins future tonight». *The Spokesman-Review*: σελ. C2.. Ανακτήθηκε στις July 17, 2011.
13. ↑  Carlesimo fired; Brooks to take over Thunder in interim
14. ↑  «NBA: Thunder give Brooks multi-year contract». 3 July 2012. .
15. ↑  Scott Brooks to coach West All-Stars
16. ↑  «Oklahoma City Thunder Parts Ways With Scott Brooks as Head Coach». NBA.com. 22 Απριλίου 2015. Ανακτήθηκε στις 22 Απριλίου 2015.
17. ↑  Wojnarowski, Adrian. «Sources: Scott Brooks passing on interviews, likely sitting out next season». *sports.yahoo.com*. Yahoo. Ανακτήθηκε στις 20 Μαΐου 2015.
18. ↑  «Wizards Hire Scott Brooks as Head Coach». *MonumentalSportsNetwork.com*. 26 Απριλίου 2016. Αρχειοθετήθηκε από το πρωτότυπο στις 28 Απριλίου 2016. Ανακτήθηκε στις 26 Απριλίου 2016.
19. ↑  Brewer, Jerry (14 Ιουλίου 2016). «Wizards' new foundation begins with Scott Brooks's bond with young players». *The Washington Post*. Ανακτήθηκε στις 9 Ιανουαρίου 2017.
20. ↑  «Wizards part ways with Brooks». *NBA.com*. 16 Ιουνίου 2021. Ανακτήθηκε στις 16 Ιουνίου 2021.
21. ↑  «Sources: Wizards' Brooks out as talks fall apart». *ESPN.com* (στα Αγγλικά). 16 Ιουνίου 2021. Ανακτήθηκε στις 16 Ιουνίου 2021.
22. ↑  «Trail Blazers Announce Coaching Staff Additions». *NBA.com*. 2 Αυγούστου 2021. Ανακτήθηκε στις 3 Αυγούστου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σκοτ Μπρουκς** |

* Στατιστικά σταδιοδρομίας και πληροφορίες παίκτη από το
* Σφάλμα στο πρότυπο webarchive: Ελέγξτε την τιμή `|url=`. Empty. at NBA.com
* Scott Brooks coach biography at NBA.com